**IZBIRNI PREDMET VERSTVA IN ETIKA** - 7., 8. in 9. razred

Število ur: 35 oz. 32 za devetošolce

Je triletni predmet, učenec ga ima možnost izbrati tudi za eno leto ali dve, saj so vsebine razdeljene v tri zaokrožene celote.

Obvezni izbirni predmet VERSTVA IN ETIKA je **namenjen vsem učencem**, tako tistim, ki imajo doma religiozno vzgojo in obiskujejo verouk, kot tistim brez domače religiozne vzgoje in opredelitve. Različna verstva in kulture postajajo vedno večji del naše vsakdanjosti in njihovo poznavanje je bistveno za razumevanje sodobnega sveta. Tematika s področja verstev in etike vključuje raznovrstne vzorce razmišljanja, pravila, običaje. Pouk pomaga učencem razumeti resnost in pomen verskih in etničnih vprašanj, pomaga jim pri oblikovanju osebnega odnosa do teh vprašanj, ne teži pa k prevzemanju določenih nazorov.

Predmet je razdeljen na **tri večje tematske sklope**. Najprej se obravnavajo temeljni pojmi o nastanku religij in svet velikih **svetovnih religij** (krščanstvo, islam, budizem, hinduizem, judovstvo), ki nas obdaja in s katerim se vsakodnevno soočamo preko vzornikov in ob iskanju lastne identitete. Nato se poglobimo v religije s spoznavanjem njihovega **obredja**, simbolizma in odnosa do drugih skupnosti, kjer se kaže njihov vrednostni in etični sistem. Nazadnje postane glavna usmeritev obravnavanje **krščanstva**, njegovih virov in smeri s poudarkom na katoliški veri v slovenskem prostoru.

DEJAVNOSTI:

• pridobivanje objektivnega znanja in razgledanosti,

• oblikovanje zavesti o samem sebi, svojih ciljih, mejah,

• razvijanje sposobnosti razumeti druge ljudi in z njimi sodelovati,

• razvijanje zmožnosti etnične presoje in pripravljenosti odgovarjati zase, za druge ljudi

in naravo,

• pomoč pri odkrivanju moralnih vrednot in doseganju spoznanj, ki pomagajo oblikovati

življenjske odločitve,

• spoznavanje vloge verstev pri oblikovanju različnih civilizacij,

• priprava na kritičnost do negativnih pojavov, povezanih z religijami (npr. nestrpnost)